Siis aga häda tollele kes seda soovi lugeda etteantud viisil ei oska ega soovi. Suhte metafüüsika on üldiselt põnev ja küllap ma sinna leeri liigitun kus on mõneti vanemad paradigmad ka soolises käitumises. St ma arvan et vastutus ja õigused peavad ja võivad olla korrelatsioonis. Parem on kui ongi. Kui despoodist paavian on silmitsi gepardiga siis ta reeglina ka vastutab st ta süüakse ära. Nii ta on. Tiigritel on isaste machoaeg ehk valitsemisaeg parimal juhul 6-8 aastat, siis tuleb järgmine. Inimestel  on kauem. Igast võrdsused varisevad sageli niipea kui asi läheb kas looduses viibimise suurema riskiastme või põllumajandusliku paradigma juurde. Mul sõber kes kohe linnas oma prutaga riidu läheb selle üle kustkohast üle tänava minna. Aga niipea kui nad matkal on kus karu üle jõe ujub on nad mõlemad väga omades soorollides ja pruta lausa ootavat korraldusi kuidas õieti käituda et üheskoos ellu jääda. Nii ta vast ongi. Tänapäeval on kusagil arengumaadel toimuva põllunduse saak meile süüa ja seetõttu ei pea  meie siin enam elama nende sooliste stereotüüpidega mis seal meie toidu tootjate seas valitsevad. Ühesõnaga on igasugune sooline võrdsus võrdne ja vastav ka selle vastutuse ehk teisisõnu vastutamatusega mida me siin omas ühiskonnas kogeme. Pruugib aga vaid riskiastet pisut juurde keerata n.ö. sotsiaalset ahju pisut enam kütta nii et rõhk tõuseb ja kohe hakkavad ka meie tänased liberaalsed ja juba välja kujunenud stereotüübid kiiresti lagunema. Seega on igast ülemäärased libaralismipuhangud indikatiivsed vaid  selle suure rahu ja stabiilsuse kontekstis milles me parasjagu elame. See milles me parasjagu elame ei ole aga kunagi kestev ja seda et see nõnda oleks ja jääks ei saa isegi hullemgi fantaasia välja mõelda. Ultraliberaalid püüavad meid ruttu uute seaduste kookonitesse mähkida lootes et nood peavad ka muutuvates oludes vastu. Ei pea, vaid igal kogukonnal on õigus kõiki seadusi uuesti tõlgendada siis kui nad seda tahavad. Ma ei tea mis oleks sellise vaate nimi? Ma ise arvan et mingi osalusdemokraatia tükkis  anarhosündikalismi ja shveitsi mudeliga. Umbes nii ma hetkel mõtlen ja end positsioneerin.